
Medgyesegyháza Város Polgármestere

5666 Medgyesegyháza, Kossuth tér 1.

E-mail: medgyes@medgyesegyhaza.hu;
Tel.: 06/68 440-000

előterjesztés
Medgyesegyháza Városi Önkormányzat Képviselő-testületének
2025. szeptember 30. napján tartandó ülésére
Tárgy: Medgyesegyháza Városi Önkormányzat Képviselő-testületének és szerveinek Szervezeti és Működési Szabályzatáról szóló 11/2024. (X. 29.) önkormányzati rendelet módosítása

Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény (Mötv.) rendelkezései, továbbá figyelemmel Medgyesegyháza Városi Önkormányzat Képviselő-testületének Szervezeti és Működési Szabályzatára (továbbiakban: SZMSZ) lehetőség biztosított arra, hogy a polgármester a hatáskörébe tartozó egyes feladatok ellátását átruházza az alpolgármesterre.

A közfoglalkoztatási programokkal kapcsolatos tervezési, szervezési, adminisztratív és operatív feladatok folyamatos és hatékony ellátása érdekében az Mötv. 67. § (1) bekezdés c) pontja alapján Forgó Pál alpolgármesterre átruházom a közfoglalkoztatási programokhoz kapcsolódó feladatok ellátását és a szükséges intézkedések megtételét.

Az átruházott feladat- és hatáskör gyakorlása során Forgó Pál alpolgármester a jogszabályi előírások, az önkormányzati rendeletek és a polgármester által meghatározott irányelvek alapján jár el. A polgármester fenntartja a beszámoltatás és ellenőrzés jogát.

Kérem a T. Képviselő-testületet az előterjesztés megtárgyalására, az előterjesztés megvitatását követően a rendelet-módosítás elfogadására.

Medgyesegyháza Város Önkormányzata Képviselő-testületének .../2025. (IX.30.) önkormányzati rendelete

a Medgyesegyháza Városi Önkormányzat Képviselő-testületének és szerveinek Szervezeti és Működési Szabályzatáról szóló 11/2024. (X.29.) rendeletének módosításáról

Medgyesegyháza Városi Önkormányzat az Alaptörvény 32. cikk (1) bekezdés d) pontjában meghatározott eredeti jogalkotói hatáskörében valamint a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 53. § (1) bekezdésében meghatározott feladatkörében eljárva az alábbi rendeletet alkotja:

1. §

Medgyesegyháza Városi Önkormányzat Képviselő-testületének és szerveinek Szervezeti és Működési Szabályzatáról szóló 11/2024. (X.29.) önkormányzati rendelet 3. melléklete az 1. melléklet szerint módosul.

2. §

Jelen rendelkezés a kihirdetést követő napon lép hatályba.
1. melléklet a 11/2024. (X. 29.) önkormányzati rendelethez

1. A Medgyesegyháza Városi Önkormányzata Képviselő-testületének és szerveinek Szervezeti és Működési Szabályzatáról szóló 11/2024. (X.29.) önkormányzati rendelet 3. melléklet 4. ponttal kiegészül:

4. Medgyesegyháza Város Alpolgármestere hatáskörébe utalt ügyek:

4.1. - A közfoglalkoztatási programokkal kapcsolatos feladat- és hatáskört az alpolgármester gyakorolja.
Medgyesegyháza, 2025. szeptember 24.
.
Ruck Márton

polgármester
	Előterjesztő: 
	Ruck Márton polgármester

	Előterjesztést áttanulmányozta és felülvizsgálta: 
	Varga István Tamás jegyző

	Előterjesztést készítette: 
	dr. Szabó-Mátyási Titanilla jogi referens

	Melléklet: 
	-

	Szükséges döntés: 
	minősített többség


HATÁSVIZSGÁLATI LAP
1. Társadalmi hatások

A rendelet módosításának társadalmi hatása nincs.
2. Gazdasági, költségvetési hatások

A rendeletben foglaltak végrehajtásának közvetlen gazdasági, költségvetési hatása nincs.

3. Környezeti és egészségi következményei

A rendelet módosításának környezeti, egészségi következményei nincsenek. 
4. Adminisztratív terheket befolyásoló hatások

A rendeletben foglaltak végrehajtásának adminisztratív terheket befolyásoló hatása nincs.

5. A rendelet megalkotásának szükségessége, a jogalkotás elmaradásának várható következményei

A rendeletalkotás az alpolgármester hatáskörének pontosítása és a közfoglalkoztatási feladatok hatékonyabb ellátása érdekében szükséges
6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

7. Európai Uniós jogból eredő kötelezettségek

A rendelet európai uniós jogból eredő kötelezettséget nem érint.

